कोतवाली थाना अंतर्गत पुरानी गोदाम स्थित एक मिठाई गोदाम में आग लग गई। आग की जानकारी मिलने के बाद अग्निशामक की टीम मौके पर पहुंची। मिठाई दुकान बंद थी, ऐसी स्थिति में पुलिस की मौजूदगी में दुकान का शटर तोड़कर दमकल की टीम ने कार्रवाई शुरू की। घंटों की मशक्कत के बाद आग पर काबू पाया गया। आग से एक लाख से अधिक की संपति के क्षति होने की सूचना है। मिठाई दुकान रविप्रकाश की बताई जा रही है। इस संबंध में अग्निशमन पदाधिकारी सुनील कुमार गुप्ता ने बताया कि पुरानी गोदाम स्थित रविप्रकाश की मिठाई दुकान में आग लग गई थी। शटर तोड़कर आग पर काबू पाया गया। घटना शनिवार की अहले सुबह की है, इसका कारण प्रारंभिक दृष्टि से शॉर्ट सर्किट बताया जा रहा है।